Държавен вестник, бр. 32, 2026 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  32
предвидени в чл. 121а от Закона за морските 
пространства, вътрешните водни пътища и 
пристанищата на Република България.
Чл. 105. (1) На въздушен превозвач, който 
наруши изискванията за безопасност съгласно 
Закона за гражданското въздухоплаване и при­
ложимите регламенти на Европейския съюз, 
се налагат имуществени санкции, предвидени 
в Закона за гражданското въздухоплаване. 
(2) На въздушен превозвач или летищен 
оператор, който наруши разпоредбите на Рег­
ламент (ЕО) № 261/2004 и Регламент (ЕО) 
№ 1107/2006, се налагат имуществени санк­
ции, предвидени в Закона за гражданското 
въздухоплаване.
Чл. 106. За други нарушения на този закон 
или на подзаконовите нормативни актове по 
прилагането му, за които не е предвидено 
друго наказание, виновните лица се наказ­
ват с глоба в размер от 100 до 500 евро, а на 
юридическите лица и едноличните търговци 
се налага имуществена санкция в размер от 
500 до 1000 евро.
ДОПЪЛНИТЕЛНА РАЗПОРЕДБА
§ 1. По смисъла на този закон:
1. „Възел за достъп“ е предварително опре­
делено място, където пътниците могат да се 
качат на или да слязат от превозно средство, 
по време на превоз по редовни линии или по 
време на превоз по заявка.
2. „Доставчик на услуги за пътническа 
информация“ е всеки публичен или частен 
доставчик на информация за пътувания или 
за трафика, който извършва дейности като 
електронно събиране на пътни такси, цифро­
визация и предоставяне на информация на 
борда на превозните средства, оператори за 
GPS проследяване за мониторинг в реално 
време и др.
3. „Достъпност до инфраструктура за об­
ществен транспорт“ е съвкупност от физичес­
ка достъпност, информационна достъпност, 
социална и териториална достъпност, които 
позволяват равен и удобен достъп на пътни­
ците, включително за лицата с увреждания 
и лицата с намалена подвижност.
4. „Eдинен превозен документ“ е билет или 
билети за пътуване, или друг, съответстващ 
на тях документ, които се комбинират, прода­
ват се заедно и се закупуват чрез еднократно 
плащане от пътника.
5. „Икономическо равновесие на договор за 
обществена услуга“ е финансовото състояние 
на договора, при което приходите на оператора 
заедно с плащанията от компетентния орган 
покриват разходите за изпълнение на задъл­
женията за обществена услуга и осигуряват 
разумна печалба.
6. „Интегрирани обществени услуги за пре­
воз на пътници“ са взаимосвързани превозни 
услуги в рамките на определен географски 
район, които ползват единно информационно 
обслужване, система за билети и разписание.
7. „Нормално поведение на пътник“ е пове­
дение, което се основава на взаимно уважение 
и спазване на обществения ред.
8. „Повторно нарушение“ е нарушението, 
извършено в едногодишен срок от влизането 
в сила на наказателното постановление, с 
което на нарушителя е наложено наказание 
за същото по вид нарушение.
9. „Редовна линия“ е постоянен маршрут 
за изпълнение на превози с железопътен 
транспорт, автомобилен транспорт, превоз по 
вътрешни водни пътища или морски каботаж, 
въздушен транспорт, трамваен транспорт или 
метро по утвърдено разписание, като пътни­
ците се качват и слизат на предварително 
определени възли за достъп.
10. „Тарифното задължение“ като елемент 
от задължението за извършване на обществе­
ни услуги е задължението на транспортното 
предприятие да прилага цени, които са в разрез 
с търговския му интерес, но са определени 
или установени от компетентните органи по 
съответния ред съгласно действащото зако­
нодателство.
11. „Транспортна бедност“ е състояние, при 
което лица или домакинства имат ограничен 
или затруднен достъп до основни дейности и 
услуги поради липса или недостатъчност на 
обществен транспорт, висока цена на транс­
портните услуги спрямо доходите, недостатъч­
на честота или свързаност на транспортните 
услуги или недостъпност на транспортната 
инфраструктура.
12. „Зарядна станция“ е съоръжение, със­
тоящо се от една или повече зарядни точки 
на определено място.
ЗАКЛЮЧИТЕЛНИ РАЗПОРЕДБИ
§ 2. В срок до 12 месеца от влизането на 
закона в сила министърът на транспорта и 
съобщенията изгражда: 
1. Интелигентната система за управление 
на обществения транспорт; 
2. клиринговата система за разпределение 
на приходите от продажба на единни превозни 
документи между участващите превозвачи.
§ 3. В 6-месечен срок от изграждането 
на Интелигентната система за управление 
на обществения транспорт и клиринговата 
система за разпределение на приходите от 
продажба на единни превозни документи 
между участващите превозвачи:
1. министърът на транспорта и съобщенията 
утвърждава Националната транспортна схема;
2. съществуващите системи за издаване, 
продажба и проверка на превозни документи 
се привеждат в оперативна съвместимост с 
Националната система за единен превозен 
документ.
§ 4. В срок до 6 месеца от утвърждаването 
на Националната транспортна схема възло­